CELEX: 62012CN0108
Language: el
Date: 2012-02-29 00:00:00
Title: Υπόθεση C-108/12: Αίτηση για την έκδοση προδικαστικής αποφάσεως την οποία υπέβαλε το Tribunalul Vâlcea (Ρουμανία) στις 29 Φεβρουαρίου 2012 — SC Volksbank România SA κατά Ionuț-Florin Zglimbea, Liana-Ramona Zglimbea

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/17
            
         Αίτηση για την έκδοση προδικαστικής αποφάσεως την οποία υπέβαλε το Tribunalul Vâlcea (Ρουμανία) στις 29 Φεβρουαρίου 2012 — SC Volksbank România SA κατά Ionuț-Florin Zglimbea, Liana-Ramona Zglimbea
   (Υπόθεση C-108/12)
   2012/C 151/29
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Vâlcea
   
      Διάδικοι στην υπόθεση της κύριας δίκης
   
   
      Καθής πρωτοδίκως και νυν αναιρεσείουσα: SC Volksbank România SA
   
      Προσφεύγοντες πρωτοδίκως και νυν αναιρεσίβλητοι: Ionuț-Florin Zglimbea, Liana-Ramona Zglimbea
   
      Προδικαστικό ερώτημα
   
   Ερωτάται σε ποιο βαθμό μπορεί το άρθρο 4, παράγραφος 2, της οδηγίας 93/13 (1) σχετικά με τις καταχρηστικές ρήτρες των συμβάσεων που συνάπτονται με καταναλωτές, να ερμηνευθεί υπό την έννοια ότι στους όρους «κύριο αντικείμενο της συμβάσεως» και «τιμή» στους οποίους αναφέρεται η ως άνω διάταξη, περιλαμβάνονται και τα αποτελούντα την αντιπαροχή της οποίας δικαιούται, δυνάμει συμβάσεως καταναλωτικής πίστεως, πιστωτικό ίδρυμα στοιχεία, και συγκεκριμένα το συνολικό ετήσιο πραγματικό επιτόκιο μιας τέτοιας συμβάσεως (όπως αυτό ορίζεται στην οδηγία 2008/48 (2) για τις συμβάσεις καταναλωτικής πίστεως), το οποίο συνίσταται ειδικότερα σε σταθερό ή κυμαινόμενο επιτόκιο, σε τραπεζικές προμήθειες και άλλα κόστη περιλαμβανόμενα και οριζόμενα στη σύμβαση.
   
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).
   
      (2)  Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου, για τις συμβάσεις καταναλωτικής πίστεως και την κατάργηση της οδηγίας 87/102/ΕΟΚ του Συμβουλίου (ΕΕ L 133, σ. 66).